Okresná prokuratúra Liptovský Mikuláš, Tomášikova 5, 031 80 Liptovský Mikuláš 1 

Sp. zn. : 2 Pv 724/08/5505	Liptovský Mikuláš, 13.01.2012
EEČ : 2-39-10-2012

U Z N E S E N I E 

Trestná vec: 	obvinený XXXXX
Zločin:	vydieranie podľa § 189 odsek 2 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov, prečin nebezpečného vyhrážania podľ § 360 ods. 1, 2 písm. b/ Trestného zákona (§ 139 ods. 1 písm. c/ Trestného zákona) a prečin úverového podvodu podľa § 222 ods. 1 Trestného zákona

Podal: 	Okresná prokuratúra Liptovský Mikuláš v zastúpení prokurátorkou okresnej prokuratúry
Rozhodnutie:
Podľa § 215 odstavec 1 písmeno d (§ 9 odstavec 1 písmeno d) Trestného poriadku zastavujem trestné stíhanie obvineného:
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
Skutková veta:
1. dňa 12. 11. 2008 v presne nezistenej dobe po 21.00 hod. v byte XXXXX v Liptovskom Mikuláši pod vplyvom alkoholu chytil za lakte svoju manželku XXXXX, nar. XXXXX, triasol ňou, žiadal od nej 1 000,- Sk so slovami: „boha, daj mi tie peniaze, lebo ťa zabijem, následne ju sotil na posteľ a keď sa postavila, opäť ňou triasol a žiadal peniaze a vyhrážal sa jej zabitím, pričom ju sotil na zem, a to pred zrakom ich maloletej dcéry XXXXX, nar. 5. 1. 1996, ktorá keď sa snažila zavolať telefónom políciu, chytil ju za lakte, nadvihol a sotil na posteľ a keď sa jej podarilo z bytu ujsť, vyhrážal sa na adresy manželky i dcéry, že ich zabije, čo v nich vzbudilo dôvodnú obavu, že by svoje vyhrážky mohol uskutočniť, 

2. s cieľom získať neoprávnený prospech dňa 17. 03. 2009 v mieste bydliska - XXXXX, XXXXX, uzatvoril so spol. Home Credit Slovakia, a. s., XXXXX úverovú zmluvu XXXXX, v zmysle ktorej mu bol poskytnutý úver vo výške 598,- €,  ktorý sa zaviazal uhradiť v 25 mesačných splátkach po 30,49 € počnúc dňom 17.04.2009, akceptujúc ročnú úrokovú sadzbu 23,07 %, pri uzatváraní zmluvy uviedol nepravdivé údaje o zamestnaní a príjme, už pri uzatváraní zmluvy vedel, že jej podmienky nedodrží, čím označenej spoločnosti spôsobil škodu vo výške 762,25 €.
Právna veta:
Prokurátor  zastaví trestné stíhanie, ak je trestné stíhanie neprípustné podľa § 9  Trestného poriadku. 
Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.  
Odôvodnenie:
	Dňa 15. 10.2009 bola na obvineného XXXXX podaná na Okresný súd v Liptovskom Mikuláši obžaloba pre zločin vydierania podľa § 189 ods. 1, ods. 2 písm. b/ Trestného zákona (§ 139 ods. 1 písm. c/ Trestného zákona) a prečin nebezpečného vyhrážania podľa § 360 ods. 1, 2 písm. b/ Trestného zákona (§ 139 ods. 1 písm. c/ Trestného zákona) pre skutok, že dňa 12. 11. 2008 v presne nezistenej dobe po 21.00 hod. v byte XXXXX v Liptovskom Mikuláši pod vplyvom alkoholu chytil za lakte svoju manželku XXXXX, nar. XXXXX triasol ňou, žiadal od nej 1 000,- Sk so slovami: „boha, daj mi tie peniaze, lebo ťa zabijem, následne ju sotil na posteľ a keď sa postavila, opäť ňou triasol a žiadal peniaze a vyhrážal sa jej zabitím, pričom ju sotil na zem, a to pred zrakom ich maloletej dcéry XXXXX, nar. XXXXX, ktorá keď sa snažila zavolať telefónom políciu, chytil ju za lakte, nadvihol a sotil na posteľ a keď sa jej podarilo z bytu ujsť, vyhrážal sa na adresy manželky i dcéry, že ich zabije, čo v nich vzbudilo dôvodnú obavu, že by svoje vyhrážky mohol uskutočniť. 
	Dňa 08. 11. 2010 bola na obvineného XXXXX podaná ďalšia obžaloba pre prečin úverového podvodu podľa § 222 ods. 1 Trestného zákona pre skutok, že s cieľom získať neoprávnený prospech 17.3.2009 v mieste bydliska - XXXXX, XXXXX, uzatvoril so spol. Home Credit Slovakia, XXXXX úverovú zmluvu XXXXX, v zmysle ktorej mu bol poskytnutý úver vo výške 598 €,  ktorý sa zaviazal uhradiť v 25 mesačných splátkach po 30,49 € počnúc dňom 17.4.2009, akceptujúc ročnú úrokovú sadzbu 23,07 %, pri uzatváraní zmluvy uviedol nepravdivé údaje o zamestnaní a príjme, už pri uzatváraní zmluvy vedel, že jej podmienky nedodrží, čím označenej spoločnosti spôsobil škodu vo výške 762,25 €. 
Okresný súd v Liptovskom Mikuláši uznesením XXXXX podľa § 21 ods. 3 Trestného poriadku spojil na spoločné konanie obidve veci, pričom verejné zasadnutie o predbežnom prejednaní obžaloby bolo vytýčené na 07.12. 2010. Tu obvinený i prokurátor vyhlásili, že chcú konať o dohode o vine a treste, a preto bola vec podľa § 244 ods. 1 písm. g/ Trestného poriadku vrátená prokurátorovi na konanie podľa § 232 a podľa § 233 Trestného poriadku. Od januára 2011 sa vážne zhoršil zdravotný stav obvineného, nemohol sa zúčastňovať na konaní vo vytýčených termínoch. Z úmrtného listu z knihy úmrtí matričného úradu v Liptovskom Mikuláši vydaného dňa 13. 12. 2011 a následne z oznámenia o úmrtí som zistila, že obvinený XXXXX dňa 13. 12. 2011 zomrel. 
Podľa  § 215 ods. 1 písm. d/ Trestného poriadku prokurátor  zastaví trestné stíhanie, ak je trestné stíhanie neprípustné podľa § 9  Trestného poriadku. 
Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté nemožno v ňom pokračovať a musí byť zastavené proti tomu, kto  zomrel alebo bol vyhlásený za mŕtveho.  
Vzhľadom k vyššie  uvedenému nebolo  možné pokračovať v trestnom stíhaní, a bolo preto potrebné rozhodnúť tak, ako je to uvedené vo výrokovej časti tohto rozhodnutia. 
Poučenie:
                           Proti  tomuto  uzneseniu  je   prípustná  sťažnosť, ktorú
                           možno podať  do troch dní od jeho doručenia
                           prostredníctvom tunajšej prokuratúry, a o ktorej
                           rozhodne Krajská prokuratúra v Žiline.
	               Sťažnosť má   odkladný účinok. 

JUDr. Zdeňka Klaučová
prokurátorka okresnej prokuratúry